Próbafeladat

# Feladat leírás

Adott egy mappa, amibe folyamatosan, 5 percenként érkezik változó számú szöveges (pontosvesszővel tagolt .csv) fájl. Ezeket a fájlokat kell értelmezni és feldolgozni.

Egy fájl egy utalási tranzakciót ír le, aminek tartalma az alábbiak szerint néz ki:

12345678-12345678-87654321;12345678-12345678-12345678;15000

ahol

* az első blokk a forrásszámla,
* a második blokk a célszámla,
* a harmadik blokk az összeg (forintban értendő).

Előfordulhat, hogy az egyszerre beérkező fájlok között vannak oda-vissza utalások, pl.: az *A* számla az egyik esetben forrásszámla, a *B* számla célszámla, míg egy másik fájlban a *B* számla a forrásszámla, és az *A* számla a célszámla. Azonban az utalások összege eltérő lehet.

A feladat ezeknek az utalásoknak az előkészítése úgy, hogy minél kevesebb tranzakcióra legyen szükség. Az utalások 30 percenként futnak le.

# Elvárások

Egy olyan szolgáltatás készítése, ami

* olvassa a fájlrendszert,
* elvégzi a szükséges adatfeldolgozást,
* tárolja az utalásra váró tételeket,
* biztosít egy interface-t egy külső komponens számára, amelyen keresztül lekérhető az utalásra váró tételek listája (honnan, hova, mennyit).

Az alkalmazás főbb funkcióit unit tesztek segítségével kell meghajtani.